A BIZOTTSÁG 1752/2002/EK RENDELETE

(2002. október 1.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és II. mellékletének módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1181/2002/EK bizottsági rendelettel[1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre[2] és különösen annak 6. és 8. cikkére,

mivel:

(1) A 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni.

(2) A maximális maradékanyag-határértékeket csak azt követően kell meghatározni, hogy az Állatgyógyászati Készítmények Bizottsága minden fontos információt megvizsgált, az érintett készítmény maradékanyagainak az állati eredetű élelmiszerek fogyasztójával kapcsolatos biztonságára, valamint a maradékanyagok az élelmiszerek ipari feldolgozására gyakorolt hatására vonatkozik.

(3) Az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag).

(4) A megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani. A nemzetközi kereskedelemben azonban gyakran eltávolítják a levágott állatok testéből a májat és a vesét, ezért minden esetben meg kell állapítani a maximális maradákanyag-határértékeket az izom- és a zsírszövetekre is.

(5) A tojástermelő szárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni.

(6) A ceftiofurt be kell illeszteni a 2377/90/EGK rendelet I. mellékletébe.

(7) A hidroxietil-szalicilátot és a xilazin-hidrokloridot be kell illesztemi a 2377/90/EGK rendelet II. mellékletébe.

(8) Megfelelő időtartamot kell engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges kiigazítások elvégzését az érintett állatgyógyászati készítmények forgalomba hozatalára, a 2001/82/EK európai parlamenti és tanácsi irányelvvel[3] összhangban kiadott engedélyekben azért, hogy figyelembe vegyék e rendelet rendelkezéseit.

(9) Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

ELFOGADTA AZ ALÁBBI RENDELETET:

1. cikk

A 2377/90/EGK rendelet I. és II. melléklete e mellékletnek megfelelően módosul.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a kihirdetését követő hatvanadik naptól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 1-jén.

a Bizottság részéről

Erkki LIIKANEN

a Bizottság tagja

MELLÉKLET

A. A 2377/90/EGK rendelet I. melléklete a következő anyaggal egészül ki:

1. Fertőzések elleni anyagok

1.2. Antibiotikumok

1.2.2. Cefalosporinok

Farmakológiai hatóanyag(ok) Jelző maradékanyag Állatfaj Maximális maradék határérték Célszövetek Egyéb rendelkezések

"Ceftiofur A bétalaktám szerkezetet megtartó maradékanyagok összessége desfuroilceftiofurként kifejezve Szarvasmarhafélék 1 000 g/kg 2 000 g/kg 2 000 g/kg 6 000 g/kg 100 g/kg Izom Zsír Máj Vese Tej"

B. A 2377/90/EGK rendelet II. melléklete a következő anyagokkal egészül ki:

2. Szerves anyagok

Farmakológiai hatóanyag(ok) Állatfaj Egyéb rendelkezések

"Hidroxietil-szalicilát Minden élelmiszertermelő állatfaj, a halak kivételével Csak helyi használatra"

Xilazin-hidroklorid szarvasmarhafélék, lófélék

[1] HL L 230., 2002.8.28., 3. o.

[2] HL L 224., 1990.8.18., 1.

o.

[3] HL L 311., 2001.11.28., 1. o.